
	COMISIA JURIDICĂ,

	Bucureşti 27.04.1999

Nr. 130


 A V I Z

asupra proiectului de Lege pentru ratificarea Cartei Organizaţiei Cooperării Economice a Mării Negre, semnată la Yalta la 5 iunie 1998.



Cu adresa nr.130 din 19 aprilie 1999, înregistrată sub nr.298/XVIII/11 din 20 aprilie 1999, Secretarul general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării, în procedură de urgenţă, proiectul de lege menţionat mai sus.



În şedinţa din 27 aprilie 1999, Comisia juridică, de disciplină şi imunităţi a examinat acest proiect de lege şi a hotărât, cu majoritate de voturi, să îl avizeze favorabil în forma adoptată de Senat la data de 15 aprilie 1999.



Având în vedere  conţinutul juridic şi obiectul reglementării, proiectul de lege are caracter de lege ordinară. 

